Diari Oficial de la Generalitat Valenciana


Sumari del DOGV 3804, del 31-07-2000 (2000/6082)

ORDRE de 18 de juliol de 2000, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2000, les ajudes per al foment de la qualitat agroalimentària contingudes en l'Ordre de 25 d'octubre de 1995 i se'n modifiquen parcialment les bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6082


Data del document
:   18-07-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria agroalimentària
    * producte alimentós
    * suport econòmic
    * ajuda pública

ORDRE de 18 de juliol de 2000, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2000, les ajudes per al foment de la qualitat agroalimentària contingudes en l'Ordre de 25 d'octubre de 1995 i se'n modifiquen parcialment les bases reguladores. [2000/S6082]
  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquestes qüestions depenen de la llei anual de pressupostos, a hores d'ara, la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a la vista de la qual ha de complir-se aquella determinació respecte de les ajudes per al foment de la qualitat agroalimentària les bases reguladores de les quals van ser establides per l'Ordre de 25 d'octubre de 1995, de la Conselleria d'Agricultura i Medi Ambient, sobre la qual és necessari efectuar algunes modificacions.
  
D'acord amb això, a proposta del director de l'Institut de Qualitat Agroalimentària de la Comunitat Valenciana, en l'exercici de les funcions que tinc atribuïdes,
  
ORDENE
  
Article 1
  
1. Les ajudes per al foment de la qualitat agroalimentària, regulades per Ordre de 25 d'octubre de 1995, de la Conselleria d'Agricultura i Medi Ambient (DOGV núm. 2.651, de 22 de desembre), es concediran en l'exercici 2000 per un import global màxim de 531.867.005 pessetes (703.855,31 euros).
  
2. Seran finançades a càrrec del programa 714.60, d'acord amb la Llei 10/1999, de 30 de desembre, de Pressupostos de la Generalitat Valenciana per a l'exercici 2000 i amb fons de les línies següents:
  
Línia 404/000/00, codi de comptabilitat 1690
  
Línia 409/000/00, codi de comptabilitat 3105
  
3. Les ajudes es tramitaran d'acord amb la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb les bases reguladores pròpies, així com subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el Reglament de Procediment per a Concessió d'Ajudes i Subvencions Públiques.
  
Article 2
  
Es modifica l'Ordre de 25 d'octubre de 1995, de la Conselleria d'Agricultura i Medi Ambient, per la qual es regula la concessió d'ajudes per al foment de la qualitat agroalimentària, en els termes següents:
  
1. S'afegeix un apartat 5 a l'article 3, (beneficiaris), amb la redacció següent:
  
«5. De les activitats previstes en l'apartat f) de l'article 2, en podran ser també beneficiaris les empreses individuals i les societats mercantils.»
  
2. Se substitueix el text de l'article 6 (terminis de petició), per:
  
«1. Tret d'allò que s'estableix en l'article 5.2.1, les sol·licituds d'ajuda hauran de presentar-se abans del 30 de març.
  
2. Els sol·licitants podran executar els projectes des de l'1 de gener, sense esperar que la concessió de l'ajuda es produïsca i sense que això prejutge la decisió que finalment es prenga.»
  
3. Es modifica l'apartat a) de l'article 8 (justificació i pagament de les subvencions concedides), que queda redactat com segueix:
  
«a) Activitats dels apartats a), b), d), e) de l'article segon i fires regionals i locals, hauran de presentar en el termini d'un mes des de l'execució del projecte en la totalitat o en les fases previstes, i sempre amb anterioritat al 31 d'octubre, llevat que es determine un termini distint en la resolució de la concessió de l'ajuda, factures o altres documents de la despesa efectuada, amb la corresponent acreditació del pagament, d'acord amb la normativa vigent. Quan es tracte de despeses realitzades per les corporacions locals, bastarà, a aquest efecte, amb la presentació del corresponent certificat dels pagaments realitzats, expedit per la Intervenció.
  
Disposició addicional
  
En el present exercici el termini de presentació de sol·licituds, llevat d'allò que s'estableix en l'article 5.2.1 de l'Ordre de 25 d'octubre de 1995, de la Conselleria d'Agricultura i Medi Ambient, serà de 20 dies hàbils a partir de la data de la publicació d'aquesta ordre.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 18 de juliol de 2000
  
La consellera d'Agricultura, Pesca i Alimentació